wickkiey/tamil-wikipedia-markdown huggingface dataset:
# அரசு அருங்காட்சியகம், கடலூர்

இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், **அரசு அருங்காட்சியகம்** 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.  

சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.  

அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.  

சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.  

முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.  

## முகவரி
அரசு அருங்காட்சியகம், 19 மருத்துவமனை சாலை கடலூர் - 607 001
# கொல்லங்கோடு அரண்மனை


**கொல்லங்கோடு அரண்மனை** (*Kollengode Palace*) என்பது இந்தியாவின் கேரள மாநிலத்தின் திருச்சூர் மாவட்டத்தின் திருச்சூர் நகரில் அமைந்துள்ள ஓர் அரண்மனையாகும்.  

## வரலாறு
கொல்லங்கோடு ராஜா, வாசுதேவா ராஜா 1904 இல் இந்த அரண்மனையைக் கட்டி தனது மகளுக்குக் கொடுத்தார். கொல்லங்கோடு அரண்மனையின் மூல அரண்மனை (களரி கோவிலகம்) பாலக்காட்டின் கொல்லங்கோட்டில் அமைந்துள்ளது. 1975ஆம் ஆண்டில், தொல்பொருள் துறை (திரிச்சூரில் உள்ள கொல்லங்கோடு அரண்மனையின் ஓர் பகுதி) இதனைக் கையகப்படுத்தி அருங்காட்சியகமாக மாற்றியது. வாசுதேவா ராஜாவின் சில தனிப்பட்ட உடைமைகள் காட்சிக்கு வைக்கப்பட்டுள்ளன. அரண்மனையின் கட்டிடக்கலை மேற்கத்திய வடிவமைப்போடு பாரம்பரிய கேரள கட்டிடக்கலைகளின் தனித்துவமான கலவையாக உள்ளது. இந்த அரண்மனையில் இப்போது சுவரோவிய கலை அருங்காட்சியகம் (திருச்சூர்) உள்ளது .  

கொல்லங்கோடு வாசுதேவ ராஜாவின் ராஜா.  

மெட்ராஸ் பிரசிடென்சியின் என்சைக்ளோபீடியா 1920
# பான்னரை


**பான்னரை** (*Phannarai*) (மே 9, 1838 சூன் 22, 1914), சே சிரிவோங் என்றும் அழைக்கப்படும் முன்னாள் இளவரசியான இவர், சக்ரி வம்சத்தின் நான்காவது மன்னரான சியாமின் மோங்குத்தின் மனைவிகளில் ஒருவராவார். .  

இவர், சிரிவோங்கின் இளவரசர் மட்டயாபிதக் (மூன்றாம் ராமாவின் மகன்) என்பவருக்கும், அவரது மனைவி கிம் சாச்சியோ ஆகியோரின் மகளாவார். இவரது சகோதரி தெப்சிரிந்திராவும், இவரும், 1851 ஆம் ஆண்டில் மோங்குத் மன்னரின் மனைவிகளாக மாறினர். 1861 ஆம் ஆண்டில் இவரது சகோதரி இறந்தபோது, மோங்குத்தின் மூத்த மனைவியாக இவர் பொறுப்பேற்றார்.  

இவர் இராணி என்ற பதவிக்கு உயர்த்தப்படவில்லை என்றாலும், இவர் அரசவைப் பெண்களில் மரியாதை முகுந்தவராக கருதப்பட்டார். மேலும்,வெளிநாட்டு தூதர்களுக்கான பல்வேறு விருந்துகளின் போது இராணியாக இவரது நிலைப்பாடு காணப்பட்டது. *தி கிங் அண்ட் ஐ* என்ற ஆங்கிலத் திரைப்படத்தில் லேடி தியாங்கின் கதாபாத்திரம் இவரை அடிப்படையாகக் கொண்டிருந்தது. கல்வியாளரான *அன்னா லியோனோவன்ஸ்* 1862 ஆம் ஆண்டில் அரசவைக்கு வந்து 1867 வரை இருந்த ஆறு வருட காலப்பகுதியில் இவரது குழந்தைகளுக்கும், மோங்குத் மன்னரின் மற்ற குழந்தைகளுக்கும் பொறுப்பாக இருந்தார்.  

மன்னர் மோங்குத்துடன் இவருக்கு கன்னிககேவ் என்ற ஒரு மகளும், நரிசரா நுவட்டிவாங் என்ற ஒரு மகனும் என இரு குழந்தைகள் பிறந்தனர். இவர் 1914 இல் இறந்தார்.
# நெரிட்டா ஆல்பிசில்லா



**நெரிட்டா ஆல்பிசில்லா** (*Nerita albicilla*), என்பது கடல் நத்தை இனங்களில் நெரிடிடே குடும்பத்தினைச் சார்ந்த வயிற்றுக்காலி மெல்லுடலியாகும்.  

## விளக்கம்
*நெ. ஆல்பிசில்லா* 4 செமீ வரை வளர்கிறது. இதனுடைய ஓட்டின் மேற்பரப்பு மென்மையானது அல்லது குறைந்த குறுக்குவெட்டு முகடுகளுடன் காணப்படும். சிறிய கொப்புளம் போன்ற நான்கு பலவீனமான பற்கள் கொலோமெல்லாவில் உள்ளது. இதன் வெளிப்புற ஓட்டின் நிறம் மாறுபட்ட கருப்பு மற்றும் வெள்ளையுடன், எப்போதாவது மூன்று வெளிப்படையான பட்டைகள் கொண்டது. உட்புறம் வெண்மையாக, இளஞ்சிவப்பு-சாம்பல், செவுள் மூடியினைக் கொண்டது.
# கிளிதன் கொரோனா


***கிளிதன் கொரோனா*** (*Clithon corona*) என்பது உப்பு நீர் மற்றும் நன்னீர் நத்தையாகும். இதன் செவுள்மூடி உருண்டை வடிவிலானது. இது நெரிடிடே குடும்பத்தில் உள்ள நீர்வாழ் வயிற்றுக்காலி மெல்லுடலியாகும்.  

## பரவல்
எஸ்பிரிட்டு சாண்டோ, வனுவாட்டு .  

## விளக்கம்

## சூழலியல்
நன்னீர் நண்டு *கிளிபனாரியஸ் ஃபோன்டிகோலா* *கிளிதன் கொரோனாவின்* ஓடுகளை உறைவிடமாகப் பயன்படுத்துகிறது.  

## மனித பயன்பாடு
இது நன்னீர் மீன்வளத்திற்கான அலங்கார செல்லப்பிராணி வர்த்தகத்தின் ஒரு பகுதியாகும்.
# பானாசூரா மலை



**பானாசூரா மலை** (*Banasura Hill*) என்பது இந்தியாவின், கேரளத்தின், வயநாடு மாவட்டத்தின் மேற்குத் தொடர்ச்சி மலைகளில் உள்ள மிக உயரமான மலைகளில் ஒன்றாகும். இந்திய புராணங்களில் வரும் பாத்திரமான பானாசூரனின் பெயரால் இந்த மலைக்கு பெயர் சூட்டப்பட்டுள்ளது. செம்பரா மலைமுடிக்கு அடுத்து நீலகிரிக்கும் இமயமலைக்கும் இடையில் 2,000 மீட்டர் தாண்டிய மிக உயர்ந்த சிகரங்களில் இதுவும் ஒன்றாகும்.  

## நிலவியல்
பானாசூரா மலை உயரம் கொண்டதாக உள்ளது. இது மேற்கு தொடர்ச்சி மலையின் ஒரு பகுதியாக உள்ளது. இது குற்றியாடியிலிருந்து மானந்தவாடி வரையிலான மாநில நெடுஞ்சாலையில் அமைந்துள்ளது. 25 கி.மீ தொலைவில் அமைந்துள்ள மானந்தவாடி&nbsp; மிக அருகில் உள்ள நகரம் மற்றும் மிக அருகில் உள்ள மாநில போக்குவரத்துக் கழக பணிமனை ஆகும். அருகில் உள்ள தேசிய நெடுஞ்சாலை என்.எச் 766 ஆகும், இது கல்பற்றா வழியாக சுமார் 37 கி.மீ. தொலைவில் உள்ளது.&nbsp;  
<sup data-ve-ignore="true">&#x5B; *<span title="This claim needs references to reliable sources. (March 2020)">மேற்கோள் தேவை</span>* &#x5D;</sup>  

## மலையேற்ற வழிகள் மற்றும் பார்வையாளர் தகவல்கள்
வெள்ளமுண்டா கிராமத்தில் ஒரு திருப்பத்தை மேற்கொண்டு புலின்ஜால் வழியாக மலைமுடியை அடைய வேண்டும். புலின்ஜலில் இருந்து சுமார் 1.5&nbsp;கி.மீ. தொலைவில் பனாசூரா மலை தங்கும் விடுதியை கடந்து செல்கிறீர்கள். விடுதியைத் தாண்டி சுமார் 500 மீட்டர் தொலைவில் சாகச பாதையைத் தொடங்குகிறது. வழியில் ஒரு இடிமுழக்க அருவி உள்ளது, உள்ளூர்வாசிகள் இதை "மீன்முட்டி" என்று அழைக்கிறார்கள். இந்த மலையில் மூன்று மணிநேரம் ஏறவேண்டும். அங்கிருந்து காணும் காட்சி கண்கவர் காட்சியாகும்.  பனாசூரா மலையில் மலையேற்றறம் மேற்கொள்ள மானந்தவடியில் அமைந்துள்ள வடக்கு வயநாடு வனக் கோட்ட அலுவலகத்தில் அனுமதி பெற வேண்டும். மலையின் அடிவாரத்தில் பானாசூர சாகர் அணை உள்ளது, இது இந்தியாவின் மிகப்பெரிய மண் அணையாகும். இந்த அணைப் பகுதியானது மலை மலையேற்றத்தைத் தொடங்கக்கூடிய மற்றொரு இடமாகும்.  

## தாவரங்களும், விலங்கினங்களும்
அடர்ந்த வெப்பமண்டல தாவரங்கள் வழியாக மலை உச்சியை நோக்கிச் செல்லும் கால்தடப் பாதை. இங்குள்ள தாவரங்களில் சில அரிய மருத்துவ மூலிகைகள் உள்ளன. வழியில் காணப்படும் விலங்கினங்களில் குரங்குகள், காட்டுப்பன்றிகள், மான்கள் யானைகள் ஆகியவ குறிப்பிடத்தகவை ஆகும்.  

## பழங்குடியினர் மற்றும் உள்ளூர் வரலாறு
பானாசூரா மலை அடிவாரத்தில் உள்ள நான்கு பழங்குடி குடியிருப்புகளானது பெரும்பாலும் குறிச்சியா பழங்குடியினத்தைச் சேர்ந்தவர்களுடையன. குறிச்சியாக்கள் வீரம்மிக்க ஒரு பாரம்பரியத்தைக் கொண்டுள்ளனர், மேலும் வில் மற்றும் அம்புகளை கையால்வதில் வல்லுநர்கள். வேளாண் பொருட்களுக்கு அதிக வரி விதித்ததற்காக கேரள வர்மா பழசி இராசா ஆங்கிலேயருக்கு எதிராக கிளர்ச்சியில் ஈடுபட்டபோது, ஆவர்களுக்கு எதிராக நீண்டகாலம் கொரில்லா போரை நடத்த வயநாட்டின் காடுகளில் மறைந்து இருந்தபோது, இந்த குறிச்சியா பழங்குடியினரிடம் தான் பழசி இராசா ஆதரவு கோரினார் . பழசி இராசா பிரித்தானிய படைகளை எதிர்கொள்ள இந்த பகுதியின் நிலவியல் அறிவைப் பயன்படுத்தினார். பானாசூரா மலைப் பகுதியில் உள்ள கரடுமுரடான நிலப்பகுதியும், அடர்த்தியான காடுகளும், குகைகளும், நீரோடைகளும், நீரூற்றுகளும் பழசி இராசாவுக்கு ஒரு சிறந்த மறைவிடமாக அமைந்தன .
# அகந்தாபிசு சிவா


***அகந்தாபிசு சிவா*** (***Acanthaspis siva)*** என்பது கொலைகார பூச்சிகளுள் ஒன்றாகும். இந்த பூச்சிகள் தென் இந்தியாவில் பரவலாகக் காணப்படுகிறது. இந்த பூச்சிகளில் நான்கு வகையான புறத்தோற்றுரு காணப்படுகின்றது. பெண் பூச்சிகள் ஆண் பூச்சிகளை அதிக நாட்கள் உயிர் வாழ்கின்றன. வாழ்க்கைச் சுழற்சி காலம் சுமார் 113 நாட்கள் ஆகும். இக்காலத்தில் தோன்றும் இந்த இனத்தின் இளம் உயிரிகள் *அகந்தாபிசின்* பிற இன இளம் உயிரிகள் சூழ்நிலையுடன் உருமறைப்பினை நடத்தையில் கொள்கின்றன. இச்செயல் மூலம் இதனுடன் வாழும் இளம் உயிரிகளிடமிருந்து நரமாமிசம் வாய்ப்பைக் குறைக்கின்றது.
# கோட்டைமலை



**கோட்டைமலை (Kottamalai)** என்பது தமிழ்நாட்டில் உள்ள மிகவும் உயரமான மலைப்பகுதியில் ஒன்றாகும், இது தமிழ்நாட்டின் திருவில்லிபுத்தூர் அருகில் உள்ள நரைத்த சாம்பல் நிற அணில்கள் வனவிலங்கு சரணாலயம் உள்ள பகுதியாகும், ராசபாளையம் அருகில் உள்ள அய்யனார் அருவிக்கு அருகாமையிலும் உள்ளது. இம்மலை சிகரத்தின் கிழக்கு பகுதியில் அடர்வனப்பகுதிக்குள் ஏராளமான காட்டு அருவிகள் உள்ளது, அதில் குறிப்பிடதக்கவை நீர்காத்த அய்யனார் அருவி, ராக்காச்சியம்மன் அருவி, செண்பகதோப்பு அருவி என உள்ளது, இவற்றை அடைய அடர்வனப் பகுதிகளுக்குள் நடைபாதை ஊடாக நடந்து செல்ல வேண்டும். இது கேரளாவின் பெரியார் வனவிலங்கு சரணாலயத்திற்கு கிழக்கு பகுதியில் தமிழ்நாட்டின் எல்லைக்குள் உள்ளது, மேற்குத் தொடர்ச்சி மலையில் 2,019m (6624 அடி) உயரத்தில் திருவில்லிபுத்தூர் அருகே அமைந்த உயர்ந்த மலைச் சிகரமாக இது உள்ளது  

கோட்டமலை இந்தியாவின் தென்முனையில் அமைந்த 2019 மீட்டர் (6624 அடி) உயரம் உள்ள மலை உச்சியாகும். மதுரைக்கு தெற்கே உள்ள தென் மாவட்டங்களிலேயே விருதுநகர் மாவட்டத்தில் அமைந்துள்ள மிகவும் உயரமான மலை சிகரங்களில் இதுவே முதன்மையானது ஆகும்.  

(இதனைத் தமிழ்நாட்டில் வேலூரில் உள்ள மலைக்கோட்டையுடன் தவறுதலாகப் புரிதல் கொள்ளக்கூடாது)
# வண்டறாவு



வண்டறாவு (**Vandaravu,** மலையாளம்: വണ്ടറാവു) இந்தியாவின் தமிழ்நாட்டில் மேற்குத் தொடர்ச்சி மலைப் பகுதியில் உள்ள பழனி மலைகள் பகுதியிலுள்ள உயர்ந்த சிகரமாகும். இது இடுக்கி மாவட்டத்தில் உள்ள தேவிகுளம் வட்டத்திற்கும், திண்டுக்கல் மாவட்டத்தில் கொடைக்கானல் வட்டத்திற்கும் இடையிலான எல்லையைப் பகிர்ந்துகொள்கிறது. இது பழனி குன்றின் மேற்கு விளிம்பில் பாம்பாடும் சோலை தேசியப் பூங்காவின் (இடுக்கி) எல்லையாக அமைந்துள்ளது. கடல் மட்டத்திலிருந்து சுமார் 2,533 மீ உயரத்தில் உள்ள இது திண்டுக்கல் மாவட்டத்தின் மிக உயரமான இடமாகும். இந்த சிகரம் மலையேற்றத்திற்கு அருமையான இடமாகும். இந்த சிகரத்தினைச் சுற்றியுள்ள பெரும் பகுதிகளில் காடுகள் அமைந்துள்ளன. இதில் வனவிலங்குகளை அடிக்கடி காணலாம். மூணாறு மேல் நிலையத்திலிருந்து கொடைக்கானலுக்குச் செல்லும் சாலை உள்ளது. இது மிகவும் பழமையான மற்றும் உயர்ந்த இடத்தில் உள்ள வாகனம் செல்லும் சாலையாகும். உள்ளது. இந்த இடத்திற்கு மூணாற்றிலிருந்து நாம் மகிழ்வுந்தில் பயணிக்கலாம்.  

இதன் அருகில் உள்ள மற்ற முக்கிய சிகரங்கள் வெம்பாடி சோலை (2,505 மீ) மற்றும் கருங்காடு (2,150 மீ).
# குன்னத்தூர் பாடி


**குன்னத்தூர் பாடி** (*Kunnathoor Padi*) என்பது கேரள நாட்டார் தெய்வமான முத்தப்பனின் வரலாற்று மையமாகும். இந்த மையம் தென்னிந்தியாவின் கேரள மாநிலத்தின் கண்ணூர் மாவட்டத்தில், கடல் மட்டத்திலிருந்து 3,000 அடி உயரத்தில், மேற்குத் தொடர்ச்சி மலைகளில் உடும்புமலையின் மேல் உள்ளது .  

குன்னத்தூர் பாடி திருவிழா இங்கு நடத்தப்படுகிறது, ஆனால் இங்கு முத்தப்பனுக்கு எந்தக் கோவிலும் இல்லை. திருவிழா இயற்கையான முறையில் நடைபெறுகிறது, ஏனெனில், "உதிர்ந்த இலைகள், ஒரு நீரூற்று, ஒரு பெரிய மலை, ஒரு வட்ட கல், காடு, பனை மரங்கள் எனக்கு போதுமானது" என்று முத்தப்பன் கூறினார் எனப்படுகிறது.  

## விழா விவரங்கள்
திருவிழா காலங்களில், காட்டின் நடுவில் ஸ்ரீகோவில் என்று அழைக்கப்படும் ஒரு தற்காலிக மடப்புறம் அமைக்கப்படுகிறது. காடுகளின் நடுவில் ஒரு திறந்தவெளியும் குகையும் உள்ளது. மடப்புறத்தின் மேற்கு பக்கத்தில் கல் நடப்பட்ட ஒரு மண் மேடை உள்ளது. குகையின் ஒவ்வொரு பக்கத்திலும் ஒரு பனை மரம் உள்ளது . வடக்கு பக்கத்தில் திருவங்கடவு என்ற நீரூற்று உள்ளது. இவற்றிற்கும் அப்பால் ஆதிபாடி உள்ளது.  

*தாந்திரிகள்* தூய்மையாக்கல் சடங்குகள் செய்கிளார்கள் *(சுதி, பசுதானம், புன்யஹாம், கணபதி ஹோமம் மற்றும் பகவதிசேவா.)* ஸ்ரீ முத்தப்பனின் *மலையிறக்குதல்* ( அழைத்தல் ) *பூரளிமாலாவால்* செய்யப்படுகிறது. மற்ற எல்லா மடப்புறாக்களிலும் இதை குன்னதூர்படி செய்கிறார்.  

திருவபபனா மற்றும் வெல்லட்டம் ஆகியவை பல ஸ்ரீ முத்தப்பன் மையங்களைப் போல ஒரே சமயத்தில் பாடியில் தோன்றாது.  

பாடியில் திருவிழாவானது தணு மாதம் முதல் மகரம் வரை (டிசம்பர் நடுப்பகுதி முதல் ஜனவரி நடுப்பகுதி வரை) நீடிக்கும்.
# கெலிக்ஸ் நியுகுலா


**கெலிக்சு நியுகுலா** (*Helix nucula*) என்பது காற்றில் சுவாசிக்கும் நிலத்தில் வாழும் வயிற்றுக்காலி மெல்லுடலியாகும். இது கெலிசிடே குடும்பத்தினைச் சார்ந்தது. நத்தையிலார் ஈ. நியூபெர்ட்டின் கூற்றுப்படி, இந்த சிற்றினத்தினை வகைப்படுத்தல் மிகவும் சிக்கலானது. இந்தச் சிற்றினம் *கெலிக்சு பிகுலினா* சிற்றினத்துடன் ஒத்திருப்பதால் தவறுதலாக அடையாளம் காண வாய்ப்புள்ளது.  

## பரவல்
*கெ. நியுகுலா* நில நத்தை முக்கியமாகத் துருக்கியின் தெற்கு மற்றும் மேற்கு கடற்கரைகள் மற்றும் கிரேக்கத்தின் ஏஜியன் தீவுகளுக்கு அருகிலுள்ள பகுதிகளில் வாழ்கிறது. இவை பெரும்பாலும் துருக்கி மற்றும் கிரேக்கப் பகுதிகளில் மட்டுமே காணப்படுவதாக அறியப்பட்டிருந்தாலும், கிரீட்டின் உள்ளூர் மொழியில் "*பார்பராசோஸ்* " அல்லது "*பெர்பரோஸ்* " என்று அழைக்கப்படுவதால் இவை *பார்பேரியாவிலிருந்து* (வட ஆபிரிக்கா) *வந்தவை* எனக் கூறலாம்.
# பூமலை



**பூமலை** (மலையாளம் : *പൂമല*) என்பது தென்னிந்தியாவின், கேரளத்தின், திரிசூர் மாவட்டத்தில் உள்ள ஒரு கிராமமாகும். இது &nbsp;திருச்சூர் நகரத்திலிருந்து 11 கி.மீ. தொலைவில் உள்ளது.  

## சொற்பிறப்பியல்
பூமலை என்ற பெயர் பூவம் மரத்திலிருந்து வந்தது (பூக்க மரம்), இது ஒரு காலத்தில் இங்கு ஏராளமாக இருந்தது. இங்கு வாழ்பவர்கள் இந்த பெயரானது 'பூவன் பழம்' ( வாழைப்பழ வகை) என்பதிலிருந்து வந்தது என்றும் குறிப்பிடுகின்றனர். இந்த வாழை இங்கு பெருமளவில் வளர்க்கப்பட்டதாம்.  

## விளக்கம்
நடு திருவிதாங்கூரிலிருந்து வந்த கிறிஸ்தவ குடியேறிகள் இப்பகுதியில் குடியேறும் வரை பூமலை பொதுவாக ஒரு காடாக இருந்தது. இது இந்தியாவின் பிரபலமான சுற்றுலா மலை வழிடங்களில் ஒன்றாகும். இங்கு பயணிகளை ஈர்க்கும் பகுதிளில் *முனியறை*யும்( துறவி ஒருவர் தியானித்த குகை) அடங்கும். பூமலைவின் தெற்குப் பகுதியில் உள்ள சிறிய அணை உள்ளது துவக்கத்தில் நீர்ப்பாசன நோக்கங்களுக்காக மட்டுமே இது கட்டப்பட்டது, பின்னர் சிறு நீர்ப்பாசனத் துறையால் நிர்வகிக்கப்பட்டது. இன்று, இது வளர்ந்து வரும் சுற்றுலாத் தலமாகவும் உள்ளது, ஏனெனில் திரிசூரின் மாவட்ட சுற்றுலா மேம்பாட்டுக் குழு (டி.டி.பி.சி) அணையின் சுற்றுப்புறங்களை அழகுபடுத்துவதற்காக 2008 இன் துவக்கத்தில் 50 லட்சம் மதிப்பிலான திட்டங்களை மேற்கொண்டது. பூமலை அணையை ஒரு சுற்றுலா மையமாக அதிகாரப்பூர்வமாக உள்துறை அமைச்சர் கொடியேரி பாலகிருஷ்ணன் 21 மார்ச் 2010 அன்று அறிவித்தார். இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. அதன் வடக்கே மற்றொரு அணையான, பத்தழகுண்டு உள்ளது, இது தற்போது நீர்ப்பாசனத்திற்காக மட்டுமே பயன்பட்டுவருகிறது. இங்கு பரம்பாயி, பூமலை, சோட்டுபாறை என்னும் சில கிராமங்கள் உள்ளன. இப்போது இந்த கிராமங்கள் எல்லாம் பூமலை என்று ஒன்றாக அழைக்கப்படுகின்றன. பூமலையிலும், இதைச் சுற்றியுள்ள முக்கிய சுற்றுலா தலங்களாக செப்பாரா குகைகள், பத்தழகுண்டு அணை, பம்பூரம்பாபாறை போன்றவை ஆகும். பூமலையில் இரண்டு பள்ளிகள் மற்றும் ஒரு பொறியியல் கல்லூரி உள்ளது.  

பூமலை பெஸ்ட் என்பது ஆண்டுதோறும் இங்கு நடத்தப்படும் ஒரு நிகழ்வாகும். இது மாவட்டம் மற்றும் சுற்றியுள்ள சுற்றுலாப் பயணிகளை ஈர்க்கிறது. இந்த நிகழ்வில் உணவு, பொழுதுபோக்கு போன்ற பலவற்றோடு சுமார் ஒரு வாரம் நீடிக்கும்.
# ஊரகம் மலை



**ஊரகம் மலை** (மலையாளம் : ഊരകം മല) என்பது இந்தியாவின், கேரளத்தின், மலப்புறத்துக்கு அருகே உள்ள ஒரு மலை ஆகும். இது நெடியிருப்பு மற்றும் கண்ணமங்கலம் கிராமங்களின் எல்லையில் உள்ள ஊரகம் என்ற கிராமத்தில் உள்ளது. இந்த மலையை வேங்கரா மற்றும் பனக்காடு இடையேயான மலப்புறம் - பரப்பநங்காடி மாநில நெடுஞ்சாலையிலிருந்து காணலாம். இந்த நெடுஞ்சாலையிலிருந்து மலையின் உச்சி 6 கி.மீ தொலைவில் உள்ளது. மலையின் உச்சியில் ஒரு சமண கோயில் உள்ளது. இது சுமார் 2000 ஆண்டுகள் பழமையானது எனப்படுகிறது.
# வாகுவராய்


**வாகவுர்ராய்** அல்லது **வாகுவராய்** (*Vagavurrai* அல்லது *Vaguvarrai*) என்பது இந்தியாவின் கேரளத்தின் இடுக்கி மாவட்டத்தில் உள்ள ஒரு கிராமமாகும். இது மூணாருக்கு வடக்கே 24 கிலோமீட்டர் தொலைவிலும், மாநில. நெடுஞ்சாலை எண் 17 இல் மறையூரிலிருந்து 18 கிலோமீட்டர் தொலைவிலும் உள்ளளது. இச்சாலை மூணாரைத்தை தமிழ்நாட்டின் உடுமலைப்பேட்டையுடன் இணைக்கிறது. புவியியல் ரீதியாக, இது மூணாரிலிருந்து சுமார் 25 கி.மீ., தொலைவில் அமைந்துள்ளது. மேலும் இதன் ஒருபுறம் மாட்டுப்பட்டி அணையும், மறுபுறம் தென்னிந்தியாவின் மிக உயரமான சிகரமுமான ஆனைமுடியும் அமைந்துள்ளன. முணார் - டாப் ஸ்டேஷன் சாலை வழியாகவும் இதை அடையலாம். இந்த பகுதி முழுவதும் தாவரங்களும், விலங்கினங்களும் உள்ளன. கவர்ச்சிமிக்க மலர் தாவரமான ரோடோடென்ட்ரான்கள் வாகுவராய் மற்றும் குண்டுமலையின் சில பகுதிகளில் காணப்படுகின்றன, மேலும் வாகவுரையில் குறிஞ்சியை அதிகம் பார்க்கலாம். இப்பகுதியில் யானை, காட்டெருது, சருகுமான், கடமான், முள்ளம்பன்றி போன்ற ஏராளமான வனவிலங்குகளுக்கும் பெயர் பெற்றது.  

## பெயராய்வு
வாகவுர்ராய் என்ற இதன் பெயரானது **வாகா** (பொதுவாக மலேரியா மலர் என்று அழைக்கப்படுகிறது) என்பதிலிருந்து உருவானது
# சலிம் அலி பறவைகள் சரணாலயம்

:*சலீம் அலியின் பெயரில் அமைந்த இன்னொரு சரணாலயத்தைப் பற்றி அறிய தட்டெக்காடு பறவைகள் சரணாலயம் என்ற கட்டுரையைப் பார்க்கவும்.*  

**சலீம் அலி பறவைகள் சரணாலயம்** (**Salim Ali Bird Sanctuary)** என்பது சதுப்புநில பரப்பில் காணப்படும் பறவைகள் சரணாலயமாகும். இது இந்தியாவின் கோவா மாநிலத்தில் மண்டோவி ஆற்றின் குறுக்கே சோரோ தீவின் மேற்கு முனையில் அமைந்துள்ளது. இந்த சரணாலயத்திற்குப் புகழ்பெற்ற இந்திய பறவையியலாளர் சலீம் அலி பெயரிடப்பட்டது.  

இந்த சரணாலயம் மற்றும் தீவினை ரிபாண்டருக்கும் சோரோவிற்கும் இடையே இயங்கும் படகு சேவையினைப் பயன்படுத்தி அடையலாம். . இங்கு *ரைசோபோரா முக்ரோனாட்டா*, *அவிசென்னியா அஃபிசினாலிஸ* உள்ளிட்ட பிற சிற்றினங்களுக்கிடையே அமைக்கப்பட்ட நடைபாதை வழியாக சரணாலயத்திற்குள் சென்றுவரலாம்*.*  

## விளக்கம்

இந்த சரணாலயமானது . பரப்பில் அலையாத்திக் காடுகள் சூழ அமைந்துள்ளது .  

## தாவரங்களும் விலங்குகளும்

இந்தச் சரணாலயத்தில் பல வகையான பறவைகள் இருப்பது பதிவு செய்யப்பட்டுள்ளன. பொதுவான காணப்படும் பறவை இனங்களாக, சிறிய பச்சைக் கொக்கு மற்றும் மேற்கு காரை கொக்கு அடங்கும். பதிவுசெய்யப்பட்ட பிற பறவைகள் பட்டியலில் சிறிய குருகு, கருங்குருகு, சிவப்பு கணு, கோரை உள்ளான் மற்றும் கோணமூக்கு உள்ளான் (நிலையற்ற மணல் கரைகளில்) ஆகியவை அடங்கும். இந்த சரணாலயம் மண்ஸ்கிப்பர்கள், ஃபிட்லர் நண்டுகள் மற்றும் பிற சதுப்புநில உயிரினங்களின் வாழ்விடமாக உள்ளது. *டெலியோடானாய்ஸ் இண்டியானிஸ்* என்ற கிறஸ்டேசியன் இந்த சரணாலயத்திலிருந்து சேகரிக்கப்பட்டதன் அடிப்படையில் விவரிக்கப்பட்டுள்ளது.  

## ஊடகம்
# மாபூசா ஆறு


**மாபூசா நதி** ( **ரியோ டி மாபூசா **=Mapusa River) இந்தியாவின் கோவாவில் உள்ள மாண்டோவி நதியின் துணை நதியாகும். இந்த நதி டுமசெம் மற்றும் அம்தேன் காடுகளிலிருந்து உருவாகிறது. பென்ஹா டி பிரான்சில் உள்ள மண்டோவி ஆற்றில் கலப்பதற்கு முன்னர் கிழக்கு நோக்கி பாய்ந்து பின்னர் தெற்கு நோக்கிச் செல்கிறது. மாபூசா நதி கோர்ஜூமை பிரதான நிலப்பகுதியான ஆல்டோனாவிலிருந்து பிரிக்கின்றது.  

இந்த நதி பண்டைய காலங்கத்தில் விவசாய பொருட்களையும் மசாலாப் பொருட்களையும் எடுத்துச் செல்ல பிரபலமான நீர்வழிப் பாதையாகப் பயன்படுத்தப்பட்டது. இந்த ஆற்றின் கரையில் அமைந்துள்ள மிகப்பெரிய நகரம் மாபூசா நகரம் ஆகும்.
# யானைக் கட்டிடம்



**யானை கட்டிடம்** அல்லது **சாங் கட்டிடம்** ( **Elephant Building;** ) என்பது தாய்லாந்தின் பாங்காக்கில் பஹோலியோதின் சாலை மற்றும் ராட்சாடாபிசெக் சாலையில் உள்ள உயரமான கட்டிடம் ஆகும். இது வடக்கு பாங்காக் வணிக மாவட்டம் மற்றும் சதுசக் மாவட்டத்தில் அமைந்துள்ளது. இந்த கட்டிடம் யானை<nowiki/>போல இருப்பதால் இப்பெயர் பெற்றது. பாங்காக்கில் நன்கு அறியப்பட்ட கட்டிடங்களில் இதுவும் ஒன்றாகும். இக்கட்டிடம் டாக்டர் அருண் சாய்சாரி மற்றும் கட்டிடக் கலைஞர் ஓங்-ஆர்ட் சத்ரபந்து ( ; RTGS : ஆங்-அட் சத்ரபான்) ஆகியோரின் கூட்டு முயற்சியில் கட்டப்பட்ட இந்த கட்டிடத்தில் 32 தளங்களைக் கொண்டுள்ளது, இந்த கட்டிடத்தின் உயரம் 102 மீட்டர் (335) ஆகும். இந்தக் கட்டிடம் 1997ஆம் ஆண்டு கட்டிமுடிக்கப்பட்டது. 2011ஆம் ஆண்டு பிப்ரவரி மாதம் சி.என்.என்.கோவால் "20 உலக வானளாவிய கட்டிடங்களின் வரிசையில் [sic]" நான்காவது இடத்தை யானைக் கட்டிடம் பிடித்தது.  

யானை கட்டிடம் ஏழு பகுதிகளைக் கொண்டுள்ளது: அவையாவன:  

- டவர் ஏ (அலுவலகங்கள்)
- டவர் பி (அலுவலகங்கள்)
- டவர் சி (குடியிருப்பு)
- மேல் மாடி (குடியிருப்பு அறைகள்)
- பொழுதுபோக்கு மைதானம் (நீச்சல் குளம், தோட்டங்கள்)
- வணிக வளாகம், வங்கி, தபால் அலுவலகம்
- கேரேஜ்

## அருகில்
மேஜர் சினிப்ளெக்ஸ் ராட்சாயோதின் இக்கட்டிடத்திற்கு எதிரே உள்ளது. இச்சாலையில்டெஸ்கோ தாமரை மற்றும் சென்ட்ரல் பிளாசா லார்ட்பிராவ் உள்ளது .  

## போக்குவரத்து

- பி.டி.எஸ் ஸ்கைட்ரெய்ன் - பஹோனோதின் 24 நிலையம்
# தக்கல மதுசூதன ரெட்டி


**தக்கல மதுசூதன ரெட்டி** (, பிறப்பு: 14 ஜனவரி 1946) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2004 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். இவர் 14ஆவது மக்களவையின் உறுப்பினராக இருந்துள்ளார் .
# சமுத்ரால வேணுகோபாலாச்சாரி


**சமுத்ரால வேணுகோபாலாச்சாரி** (, பிறப்பு: 10 மே 1959) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கு தேசம் கட்சியைச் சேர்ந்தவர். 1996 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி சார்பாகத் தேர்ந்தெடுக்கப்பட்டார். இவர் 11ஆவது மக்களவையின் உறுப்பினராக இருந்துள்ளார்
# கோனசு போட்டிகசு


***கோனசு போட்டிகசு*** (*Conus boeticus*) என்பது கூம்பு நத்தையாகும். இது கடல் நத்தையில் வயிற்றுக்காலி மெல்லுடலியில் கோனிடே குடும்பத்தினைச் சார்ந்ததாகும்**.**  

*கோனசு* பேரினத்தின் பிற சிற்றினங்கள் போல இந்த நத்தைகளும் பிற உயிரிகளைக் கொன்று தின்னக்கூடியவை. விசத்தன்மை வாய்ந்த இவை மதர்களை "கொட்டும்" திறன் கொண்டவை; எனவே உயிருள்ள நத்தைகளைக் கையாளும்போது கவனமாகக் கையாளவேண்டும்.  

## விளக்கம்
இதனுடைய ஓட்டின் அளவு 15-40&nbsp;மிமீ வரை இருக்கலாம். உடல் சுழல் துகள்களுடன், வரிகளுடன் அடித்தளத்தை நோக்கிக் காணப்படும். வெண்மையான ஓட்டானது கசுகொட்டை அல்லது சாக்லேட் பளிங்குடன், சுழல் புள்ளிகளுடன் காணப்படும்.  

## பரவல்
இந்த இனம் இந்தியப் பெருங்கடலுக்கு அப்பால் மொசாம்பிக், சீசெல்சு மற்றும் மஸ்கரீன் பகுதியிலும், பசிபிக் கடலுக்கு அப்பால் ஜப்பான், இந்தோனேசியா, பிஜி மற்றும் ஆஸ்திரேலியா பகுதிகளில் காணப்படும்.
# அல்லோல இந்திரகரண் ரெட்டி


**அல்லோல இந்திரகரண் ரெட்டி** (, பிறப்பு: 16 பிப்ரவரி 1949) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 1991 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கு தேசம் கட்சி கட்சி சார்பாகத் தேர்ந்தெடுக்கப்பட்டார். தற்போது 11ஆவது மக்களவையின் உறுப்பினராக உள்ளார்
# க/பெ ரணசிங்கம்



***க/பெ ரணசிங்கம்*** (Ka Pae Ranasingam)) 2020 ஆம் ஆண்டு இந்திய தமிழ் மொழி அரசியல் நாடகப் படமாகும். இப்படத்தில் விஜய் சேதுபதி, ஐஸ்வர்யா ராஜேஷ் ஆகியோர் முக்கிய வேடங்களில் நடிக்கின்றனர். படம் திரையரங்கில் வெளியிட திட்டமிடப்பட்டிருந்தது, ஆனால் கோவிட்-19 பெருந்தொற்று காரணமாக காட்சிக்கு காசு தளத்தில் வெளியிடப்பட்டது.  

## நடிகர்கள்
- ரணசிங்கமாக விஜய் சேதுபதி
- அரியநாச்சியாக ஐஸ்வர்யா ராஜேஷ்
- கலெக்டராக ரங்கராஜ் பாண்டே
- முனிஷ்காந்த்
- வேலா ராமமூர்த்தி
- டி.சிவா
- அரசியல்வாதியாக நமோ நாராயணா
- ஜூனியர் பாலையா
- நீதிபதியாக மோகன் ராமன் மற்றும் லட்சுமி ராமகிருஷ்ணன்
- அரசாங்க அதிகாரியாக அபிசேக் சங்கர்
- பூ ராம்
- ரணசிங்கத்தின் சகோதரியாக பவானி ஸ்ரே
- குன்சேகர் "சேகர்" ஆக அருண்ராஜா காமராஜ்
- சரவண சக்தி

## தயாரிப்பு
இப்படம் ஐஸ்வர்யா ராஜேஷ் முக்கியக் கதாபாத்திரத்தில் நடிப்பதாக தயாரிப்பு தொடங்கப்பட்டது, இது ஒரு குறுகு நீள் படிவ நிதித்திட்டமிடலில் தயாரிக்கப்பட உத்தேசிக்கப்பட்டது. இருப்பினும், விஜய் சேதுபதியை திரைப்படத்தில் சேர்த்ததன் மூலம், படத்தின் வீச்சு அதிகரித்தது. படத்தில் ஐஸ்வர்யா ராஜேசும், விஜய் சேதுபதியும் இணையராக நடிக்கின்றனர். இந்த படம் சூன் 2019 இல் தொடங்கப்பட்டது மற்றும் 2019 இன் பிற்பகுதியில் படப்பிடிப்பு முடிந்தது. சேதுபதியின் பாத்திரம் சுமார் நாற்பது நிமிடங்கள் இருக்கும் ஒரு பெண் கதாபாத்திரத்தை மையமாகக் கொண்ட திரைப்படம் ஆகும். இப்படத்தின் படப்பிடிப்பு சுமார் நாற்பத்தைந்து நாட்கள் இராமநாதபுரத்தில் நடந்தது.  

## ஒலிப்பதிவு

இத்திரைப்படத்தின் பாடல்கள் வைரமுத்துவால் எழுதப்பட்டு ஜிப்ரானால் இசையமைக்கப்பட்டுள்ளது.  

## வெளியீடு
*க /பெ* *ரணசிங்கம்* 2020 அக்டோபர் 2 ஆம் தேதி ஜீ *ப்ளெக்சில் காலி பீலியுடன்* ஒரு காட்சிக்கு ஒரு கட்டணம் என்ற அடிப்படையில் பார்வை தளத்தில் வெளியிடப்பட்டது. இப்படம் டிரைவ்-இன் திரையரங்குகளிலும் வெளியிடப்பட்டது.  

### வரவேற்பு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் மூன்று மதிப்பீட்டைக் கொடுத்தது, மேலும் "அரியநாச்சியின் நீதிக்கான தேடலானது நீண்ட மற்றும் சோர்வையளிக்கும் ஒன்றாகும் என்பதை நாங்கள் புரிந்து கொள்கிறோம், ஆனால் இயக்குநர் பி.விருமண்டி இதை விரைவாக விவரிக்க ஒரு வழியைக் கண்டுபிடித்திருக்க வேண்டும் என்று நாங்கள் விரும்புகிறோம்" என்று குறிப்பிட்டுள்ளது. *இந்துஸ்தான் டைம்ஸ்* , "படம் முடிவையெட்டி அதன் கருத்தைக் கூறும் நேரத்தில், நீங்கள் அதன் நோக்கத்தை பாராட்ட விரும்பும் அளவுக்கு, அது முடிவடைந்து விட்டது என்று நீங்கள் மகிழ்ச்சியும் அடைவீர்கள். ஒரு முக்கியமான படம் எது என்பதில் குறைவான நீளம் முக்கியப் பங்காற்றுகிறது" என்று கூறியுள்ளது.
# சாகிர் அலி (பாரிஸ்டர்)



**சாகிர் அலி பாரிஸ்டர்** *(Shakir Ali)* ( 1879 ஆம் ஆண்டு ஜூன் 7 - 1962 ஆம் ஆண்டு டிசம்பர் 26) ஓர் இந்திய வழக்கறிஞரும், அரசியல்வாதியும் ஆவார்.  

## ஆரம்பகால வாழ்க்கை
சாகிர் பிரித்தானிய ஆட்சியின் கீழ் இருந்த இந்தியா<nowiki/>வின் லக்னோவின் 20 மைல்கள் தொலையில் உள்ள ஒரு சிறு கிராமத்தில் பிறந்தார். இவரது மூதாதையர்கள் முகலாய ஆட்சியின் போது குவாசியாக செயல்பட்டனர்.  

சாகிர் தனது ஆரம்பக் கல்வியை எம்.ஏ.ஓ அலிகரில் (இப்போது அலிகார் முஸ்லிம் பல்கலைக்கழகம்) முடித்தார். இவர் 1905 ஆம் ஆண்டில் லிங்கனின் விடுதியில் சட்டத்தில் பட்டம் படிக்க (லிங்கன் விடுதியின் நூலக பதிவுகள் படி) இங்கிலாந்து சென்றார். 1908 ஆம் ஆண்டில் பட்டம் பெற்று மீண்டும் இந்தியா வந்தார்.  

## சட்டத்துறை

## பங்களிப்பு
பின்னர் இவர் பள்ளிகளின் ஆய்வாளராக நியமிக்கப்பட்டார். ஆனால் சிறிது காலம் கழித்து இவர் தனது சொந்த சட்ட நடைமுறைக்கு செல்ல விரும்பினார். இவர் இந்த பதவியை ராஜினாமா செய்து கோரக்பூரில் ஒரு சட்ட பேரறிஞராக பயிற்சி செய்யத் தொடங்கினார். இவர் இந்தியாவின் நன்கு அறியப்பட்ட குற்றவியல் வழக்கறிஞர்களில் ஒருவராக இருந்தார். மீரட் சதி வழக்கு, டெல்லி செங்கோட்டையில் நடைபெற்ற ஐ.என்.ஏ வழக்குகள், கக்கோரி இரயில் கொள்ளை மற்றும் செளரி சௌரா தீ விபத்து வழக்கு போன்ற மிக முக்கியமான மற்றும் குறிப்பிடத்தக்க சில வழக்குகளில் இவர் ஆஜராகியுள்ளார்.  

## அரசியல் வாழ்க்கை
வெளியேறு இந்தியா இயக்கத்தின் போது இவர் இந்திய தேசிய காங்கிரசி<nowiki/>ல் சேர்ந்தார். மிக விரைவில் கட்சியில் முக்கிய சக்தியாக மாறினார். காங்கிரஸின் செயற்குழுவில் உறுப்பினரானார். இவர் இந்தியாவின் கிழக்குப் பகுதி முழுவதிலும் மிகவும் பிரபலமாக இருந்தார். சாகிர் அலி 1921 ஆம் ஆண்டு முதல் 1923 ஆம் ஆண்டு வரை (உ.பி. சட்டமன்ற காப்பகங்கள் தகவல்படி) சீர்திருத்த சட்டமன்ற உறுப்பினராக இருந்தார். இவர் தனது வாழ்நாள் முழுவதும் ஒரு தீவிர தேசியவாதியாக இருந்தார். 1920 ஆம் ஆண்டில் கோரக்பூரில் கிலாபத் இயக்கத்தை வழிநடத்தினார்.  

## ஒய்வு மற்றும் இறப்பு
45 ஆண்டுகளாக குற்றவியல் சட்டம் பயின்ற பின்னர் 1956 ஆம் ஆண்டில் ஓய்வு பெற்றார். இவர் 1962 டிசம்பர் 26 அன்று தனது 84வது வயதில் 1962 டிசம்பர் 26 அன்று இறந்தார்.
# சாஜிதா சுல்தான்



**சாஜிதா சுல்தான் அலி கான் படோடி** (ஆகஸ்ட் 4, 1915 - செப்டம்பர் 5, 1995) போபாலின் நவாப் ஹமீதுல்லா கான் மற்றும் படோடியின் 8 வது நவாப் இப்திகர் அலிகானின் மகளின் மகள் ஆவார். இவர் சொந்த உரிமையில், 12 வது (கடைசியாக), போபாலின் நவாப் பேகம் என்று அறிவித்துக்கொண்டார்.  

## வாழ்க்கை வரலாறு
சாஜிதா சுல்தான் 1915 ஆம் ஆண்டு ஆகஸ்ட் மாதம் 4 ஆம் தேதி போபாலின் கஸ்ர்-இ-சுல்தானி அரண்மனையில், போபாலின் கடைசி ஆளும் நவாப் ஹமீதுல்லா கான் மற்றும் அவரது மமனைவி பேகம் மைமூனா சுல்தானுக்குமகளாக பிறந்தார். இவர் பெற்றோர்களுக்கு பிறந்த மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி அபிதா சுல்தான் மற்றும் ஒரு தங்கை ரபியா சுல்தான் இருந்தனர். போபாலின் பேகம் சுல்தான் ஜஹான் இவரது பாட்டியாவார் மற்றும் ஷாஜகான் பேகம் இவரது பெரிய பாட்டியாவார். பாகிஸ்தான் தூதர் ஷாஹ்யார் கான், இவரது சகோதரி அபிதா வழி மருமகன் ஆவார். சஜிதா சுல்தான், 1932|alt=|வலது]]  
### குடும்பம்
1939 ஆம் ஆண்டு ஏப்ரல் 23 அன்று சாஜிதா 8வது பட்டோடி நவாப் இப்திகார் அலி கான் அவர்களை திருமணம் செய்துகொண்டார். இவர்களுக்கு சலேஹா, சபிஹா, மற்றும் குத்சியா என்ற மூன்று மகள்களும், கிரிக்கெட் வீரர் மன்சூர் அலிகான் பட்டோடி என்ற ஒரு மகனும் உள்ளனர். நடிகர்கள் சைஃப் அலிகான் மற்றும் சோஹா அலிகான், நகை வடிவமைப்பாளர் சபா அலிகான் மற்றும் கிரிக்கெட் வீரர் சாத் பின் ஜங் ஆகியோர் இவரது பேரன்கள் மற்றும் பேத்திகள் ஆவார். இந்தி திரையுல நடிகை சாரா அலி கான் இவரது பேத்தியாவார்.  

1952 ஆம் ஆண்டு ஜனவரி 5 அன்று, இப்திகர் அலி கான் இறந்தார். மன்சூர் தனது தந்தைக்குப் பின் படோடியின் 9 வது பெயரிடப்பட்ட நவாப் ஆனார்.  

1995 ஆம் ஆண்டு செப்டம்பர் 5 அன்று தனது 80வது வயதில் இறந்தார். மன்சூர் அலி கான் பின்னர் போபால் அவ்கஃப் -இ-ஷாஹி, தற்போது மும்பையில் இவரது சபா அலி கான் பேத்தியோவுடன் *சமய சொத்துக்களை காக்கும் அறக் காப்பாளர்* ஆனார்.  

## பட்டங்கள் மற்றும் பாணிகள்

- 4 ஆகஸ்ட் 1915 - 4 பிப்ரவரி 1960: நவாப்ஸாதி மெஹ்ர்-இ-தாஜ் சஜிதா சுல்தான் பேகம் சாஹிபா
- 23 ஏப்ரல் 1939 - 27 டிசம்பர் 1969: நவாப் சஜிதா சுல்தான் பேகம் சாஹிபா, படோடியின் பேகம்
- 4 பிப்ரவரி 1960 - 28 டிசம்பர் 1971: இ*வரது உயர்நிலை* நவாப் மெஹ்ர்-இ-தாஜ் சஜிதா சுல்தான் பேகம் சாஹிபா, தார்-உல்-இக்பால்-இ-போபாலின் நவாப் பேகம்

## பிள்ளைகள்
| சலேஹா சுல்தான் | 14 ஜனவரி 1940 | 19 ஜனவரி 2020 | பஷீர் யார் ஜங் | அமர் பின் ஜங்

சாத் பின் ஜங்

ஓமர் பின் ஜங்

ஃபைஸ் பின் ஜங் |  |
| --- | --- | --- | --- | --- | --- |
| நவாப் மன்சூர் அலிகான் | 5 ஜனவரி 1941 | 22 செப்டம்பர் 2011 | ஷர்மிளா தாகூர் | சைஃப் அலிகான்

சபா அலிகான்
சோஹா அலிகான் |  |
| சபிஹா சுல்தான் | 30 மார்ச் 1942 | அர்ஜுமான் அலிகான் | ஜியா சுல்தான்

சாமியா சுல்தான் |  |  |
| குத்சியா சுல்தான் | 15 மார்ச் 1946 | 5 நவம்பர் 1989 | குலாம் ஃபரிதுதீன் ரியாஸ் | இப்திகாருதீன் ரியாஸ்

சாரா சுல்தான் | } |
# இந்திய வணிக அருங்காட்சியகம்


**இந்திய வணிக அருங்காட்சியகம்** (*Indian Business Museum*) என்பது இந்தியாவின், கேரள மாநிலத்தில் உள்ள கோழிக்கோடு நகரில் உள்ள ஐ.ஐ.எம் கோழிக்கோட்டில் அமைந்துள்ள ஒரு அருங்காட்சியகம் ஆகும். இது 2013 இல் திறக்கப்பட்டது. இந்த அருங்காட்சியகம் இந்திய வணிகத்தின் வளமான மரபுகளைக் காண்பிப்பதற்காக உருவாக்கபட்டுள்ளது. இந்திய துணைக்கண்டத்தின் வளமான வணிக வரலாற்றை சேகரிக்கவும், ஒருங்கிணைக்கவும், பாதுகாக்கவும் இந்த அருங்காட்சியகம் விரும்புகிறது. இந்த அருங்காட்சியகம் இளைஞர்களிடையே வணிக தொழில்முனைவோராக ஊக்குவிக்கவும் தூண்டவும் முயல்கிறது. அருங்காட்சியகத்தைப் பார்வையிட, ஐஐஎம்கே இன் அனுமதி சீட்டு தேவைப்படலாம்.  

## பின்னணி
இந்த அருங்காட்சியகத்தை 2013 ஆம் ஆண்டில் அப்போதைய மனிதவள மேம்பாட்டு அமைச்சர் பாலம் ராஜு திறந்து வைத்தார். கோழிக்கோட்டின் வளமான வர்த்தக வரலாற்றை காட்டுவதன் மூலமும், இந்திய துணைக்கண்டத்தின் வணிகத்தைப் பற்றியும் வளர்ந்து வரும் தொழில்முனைவோரை ஊக்குவிக்கவும் இந்த அருங்காட்சியகம் விரும்புகிறது. டாடா, கோத்ரேஜ், ரிலையன்ஸ், இந்திய ரிசர்வ் வங்கி மற்றும் இன்ஃபோசிஸ் உள்ளிட்ட பல வணிக நிறுவனங்கள் அருங்காட்சியகத்திற்குள் தங்கள் காட்சி அரங்குகளை அமைத்துள்ளன. பரப்பளவில் பரவியிருக்கும் இந்த அருங்காட்சியகத்தில் , மலபார் சேம்பர் ஆஃப் காமர்ஸ் நிதியுதவியுடன் மலபார் காட்சி அரங்கம் அமைக்கபட்டுள்ளது.
# கோனசு பிளவிசென்சு



**கோனசு பிளவிசென்சு** (*Conus flavescens*) என்பது சுடர் கூம்பு என பொதுவாக அறியப்படும் கடல் நத்தைகளில் ஓர் வகையாகும். இது கோனிடே குடும்பத்தினைச் சார்ந்தது. வயிற்றுக்காலி வகையினைச் சார்ந்த இதன் உறவுகள் கூம்பு நத்தைகளாகும்.  

இதில் ஓர் துணைச் சிற்றினம் உள்ளது: *கோனசு பிளவிசென்சு கரிப்பியசு* கிளைஞ்ச் <small>1942</small> (வேறு பெயர்கள்: *கோனசு கரிப்பியசு கிளைஞ்ச் <small>1942</small>, கிராடிகோனசு பிளவிசென்சு கரிப்பியசு (கிளைஞ்ச் <small>1942</small>) டக்கேரிகோனசு கரிப்பியசு (கிளைஞ்ச் <small>1942)</small> டக்கேரிகோனசு பிளவிசென்சு கரிப்பியசு (கிளைஞ்ச் <small>1942)</small>*  

*கோனசு* பேரினத்தின் பிற சிற்றினங்கள் போலவே, இந்த நத்தைகளும் கொன்று தின்னும் தன்மை உடையது. விசத்தன்மையுடைய இந்த நத்தைகள் மனிதர்களை "கொட்டும்" திறன் கொண்டவை, எனவே உயிருடன் கூடிய உயிரிகளைக் கவனமாகக் கையாள வேண்டும்.  

## பரவல்
கடல் நீரில் காணப்படும் இந்த இனம், கரீபியன் கடல் மற்றும் மெக்சிகோ வளைகுடாவில் அமெரிக்காவின் புளோரிடா, பெரிய அண்டிலிசு மற்றும் பகாமாசு பகுதிகளில் காணப்படும்.  

## விளக்கம்
இதனுடைய ஓட்டின் நீளம் நீளம் 25மிமீ பதிவுசெய்யப்பட்டுள்ளது. மென்மையான ஓடு அடித்தளத்தை நோக்கி வரிப்பள்ளத்துடன் காணப்படும். மஞ்சள் நிறமுடையது. பெரிய ஒழுங்கற்ற வெள்ளை கறைகளால் மாறுபட்டது, பெரும்பாலும் தோள்பட்டை கோணத்திற்குக் கீழேயும், உடல் சுழல் நடுப்பகுதிக்குக் கீழேயும் அமைக்கப்பட்டுள்ளது, இதனால் இரண்டு குறுக்கீடு பட்டைகள் உருவாகின்றன.  

## வாழிடம்
இந்த நத்தை 122 மீட்டர் வரை ஆழமுள்ள பகுதிகளில் காணப்படுகிறது.
# ஒலிவா ஒலிவா


***ஒலிவா ஒலிவா*** (**Oliva oliva**)என்பது கடல் நத்தை வகைகளுள் ஒலிவிடே குடும்பத்தினைச் சார்ந்த சிற்றினமாகும். இது வயிற்றுக்காலிகள் வகுப்பினைச் சார்ந்த மெல்லுடலியாகும்.  

*ஒலிவா* பேரினத்தின் மாதிரி இனமாக இது உள்ளது.  

இந்தியா கடல் பகுதிகளில் காணப்படும் ஒலிவா சிற்றினம், தமிழகத்தில் உள்ள கொள்ளிட கழிமுகப்பகுதியில் காணப்படுகிறது.
# கேரள மண் அருங்காட்சியகம்

**கேரள மண் அருங்காட்சியகம்** (*Kerala Soil Museum*) என்பது தென்னிந்திய மாநிலமான கேரளத்தின், திருவனந்தபுரம் மாவட்டத்தின் பரோட்டுகோணத்தில் உள்ள மத்திய மண் பகுப்பாய்வு ஆய்வகத்தின் வளாகத்தில் உள்ள ஒரு அருங்காட்சியகமாகும். இந்த அருங்காட்சியகத்தில் மாநிலத்தில் உள்ள பல்வேறு வகையான மண் காட்சிகள் உள்ளன. இது கேரள அரசின் மண் ஆய்வு மற்றும் பாதுகாப்புத் துறையால் அமைக்கப்பட்டது. இது 2014 சனவரி முதல் நாள் அன்று திறக்கப்பட்டது. இது உலகின் மிகப்பெரிய மண் அருங்காட்சியகமும், சர்வதேச தரத்திற்கு நிறுவப்பட்ட இந்தியாவின் முதல் மண் அருங்காட்சியகம் என்றும் கூறப்படுகிறது.  

## வரலாறு
கேரளத்தின் மண் மற்றும் கனிம வளங்களின் செழுமையைக் காட்டுவதற்காக இந்த மண் அருங்காட்சியகத்தை மாநில அரசு நிறுவியதுடன், மண் பாதுகாப்பு மற்றும் சுற்றுச்சூழல் பாதுகாப்பு குறித்து பொது மக்களிடையே விழிப்புணர்வை ஏற்படுத்திவருகிறது. அருங்காட்சியகத்தின் ஊழியர்களுக்கு நெதர்லாந்தின் வாகனிங்கன் பல்கலைக்கழகத்தில் உள்ள உலக மண் அருங்காட்சியகத்தின் பணியாளர்கள் பயிற்சி அளித்தனர் .  

## காட்சியகங்கள்
இந்த அருங்காட்சியகத்தில் மிக முக்கியமான காட்சியகங்களில் 1.5 மீட்டர் உயரமுள்ள 82 மண் ஒற்றைக்கூறுகளின் தொகுப்பாகும், அவை கேரள மாநிலத்தில் அங்கீகரிக்கப்பட்ட 82 மண் தொடர்களின் அப்படியே மண்ணடுக்குத் தோற்றத்தைப் பாதுகாத்து காட்சிப்படுத்துகின்றன. ஒவ்வொரு ஒற்றைக்கூறும் அதன் உறுப்புகளுக்கு இடையூறு விளைவிக்காமல் தரையில் இருந்து தோண்டப்பட்டு அருங்காட்சியக காட்சியகத்தில் வைக்கபடுவதற்கு முன்பு ஒரு மாதம் அல்லது அதற்கு மேல் செயல்முறைக்கப்பட்டது. ஒவ்வொரு ஒற்றைக்கூறுகள், மண் தொடரின் இயற்பியல் பண்புகள், அது காணப்படும் இடம், அதன் ஊட்டச்சத்து நிலை, அதற்கு மிகவும் பொருந்திவரக்கூடியப் பயிர்கள், நிலத்தின் உள்ள மண்ணை நல்ல முறையில் பயன்படுத்துவதற்கும், நிர்வகிப்பதற்குமான பரிந்துரைகள் உள்ளிட்ட மண் பற்றிய தகவல்கள் உள்ளன. அருங்காட்சியகத்தில் காட்டப்படும் மண் வகைப்பாடுகள் அமெரிக்க வேளாண்மைத் துறை மண் வகைபிரிப்பை அடிப்படையாகக் கொண்டது.  

அருங்காட்சியகத்தின் பிற காட்சியகங்களில் கேரளத்தின் புவியுரு வரைபடமும் அடங்கும்; மாநிலத்தில் குறிப்பிடப்பட்டுள்ள எட்டு மண் வரிசைகளின் பரவலைக் காட்டும் கேரள வரைபடம்; பாறைகள், தாதுக்கள், களிமண், கரம்பை, மணல், கல், சரளை போன்ற மண்ணின் இயற்பியல் கூறுகள் ; மண் எவ்வாறு உருவாகிறது என்பதை விளக்கும் காட்சிகள்; மற்றும் உணவு பாதுகாப்பு மற்றும் காலநிலை மாற்றம் தொடர்பான பிரச்சினைகளுக்கு மண்ணின் உறவு பற்றிய காட்சிகள் போன்றவை உள்ளன.  

அருங்காட்சியகத்துடன் இணைக்கப்பட்ட மண் தகவல் மையம் உள்ளது. இது வடிநிங்களின் மாதிரியைக் காட்சிப்படுத்துகிறது. மேலும் இது வடிநித்தின் கூறுகள் மற்றும் பலவிதமான மண் பாதுகாப்பு நடவடிக்கைகள் ஆகியவற்றை விளக்குகிறது.
# சுலா சக்ரபோங்சே


**சுலா சக்ரபோங்சே** (Chula Chakrabongse) (28 மார்ச் 1908 - 30 திசம்பர் 1963) இவர் தாய்லாந்தின் சக்ரி வம்சத்தின் குடும்பத்திலும், சக்ரபாங் மாளிகையின் உறுப்பினராகவும் இருந்தார். இவர் இளவரசர் சக்ரபோங்சே புவனாத், அவரது உருசிய மனைவி எகடெரினா தெசுனித்சுகாயா (பின்னர் மாம் கேத்தரின் நா பிட்சானுலோக்) ஆகியோரின் ஒரே மகனாவார். மேலும், இவர் சுலலாங்கொர்ன் மன்னரின் பேரன்.  

## ஆரம்ப கால வாழ்க்கை

இவர், 1908 மார்ச் 28 அன்று பேங்காக்கின் பருஸ்கவன் அரண்மனையில் மாம் சாவோ என்ற தலைப்பில் பிறந்தார். இவரது பாட்டி, சாவோபா போங்ஸ்ரி இவருக்கு போங்சாக் என்ற பெயரிட்டார். பின்னர் இவரது மாமா, அரசர் வஜிராவுத், இவரை பிரா சாவோ வோராவோங் தோ பிரா ஓங் சாவோ (மாண்புமிகு இளவரசர்) என்ற உயர் பட்டத்தை வழங்கினார். மேலும், இவரது பெயரை சுன்லச்சக்ராபோங் என்றும் மாற்றினார். அரண்மனை அதிகாரிகள் இவரை "லிட்டில் பிரின்ஸ்" (தான் பிராங் நு) என்று அன்போடு அழைத்தனர்.  

இவர் சிறுவனாக இருந்தபோதே, ஐக்கிய இராச்சியத்தில் படிக்க இவர் அனுப்பப்பட்டார். அங்கு இவர் தனது இளமை வாழ்க்கையை கழித்தார். ஹாரோ பள்ளியில் பயின்ற பின்னர், கேம்பிரிச்சுப் பல்கலைக்கழகத்தின் திரித்துவக் கல்லூரியில் இளங்கலை பட்டமும், முதுகலைப் பட்டமும் பெற்றார்.  

## பிற்கால வாழ்வு
1938 ஆம் ஆண்டில் இவர் எலிசபெத் ஹண்டர் என்ற ஆங்கிலப் பெண்ணை மணந்தார் (லிஸ்பா என்றும் அழைக்கப்படுகிறார்). இவர்களது மகள் மாம் ராஜவோங்சே நரிசா சக்ரபோங்சே 1956 இல் பிறந்தார். இவர்கள் 1940 கள் மற்றும் 1950 களில் கார்ன்வாலில் உள்ள செயின்ட் மாபின் திரெதெதியில் வாழ்ந்தனர்.  

இவரது உறவினரான இளவரசர் பிரபொங்சே பானுதெச் ("பி. பீரா") 1927 இல் இங்கிலாந்து சென்றபோது, இவர் *ஒயிட் மவுஸ் ரேசிங்* என்ற பந்தயக் குழுவிற்கு அழைத்துச் சென்றார். இளவரசர் பீரா இவருக்காக வாகனம் ஓட்ட முடிவு செய்தார்.  

1936 ஆம் ஆண்டில், சூலாவின் வெள்ளை மவுஸ் குழு பீராவுக்கு ஒரு ERA ஐ வாங்கியது, மேலும் அவர் இந்த வகை சர்வதேச பந்தயத்தின் முன்னணி அதிபர்களில் ஒருவரானார். சூலாவுடன் பீராவின் கூட்டு 1948 இன் பிற்பகுதியில் முடிந்தது.  

சக்ரி வம்சத்தின் வரலாறு, பந்தயக்கார் ஓட்டுநர் ரிச்சர்ட் சீமான் பற்றிய சுயசரிதை,தனது சுயசரிதை உட்பட பதின்மூன்று புத்தகங்களை இவர் எழுதியுள்ளார்.  

இவர் புற்றுநோயால் 1963 இல் தனது 55 வயதில் இறந்தார்.
# நானா பட்நாவிசு


**நானா பட்நாவிசு** (Nana Phadnavis) (பிப்ரவரி 12, 1742 - மார்ச் 13, 1800) பாலாஜி ஜனார்தன் பானு என்ற பெயரில் பிறந்த இவர், இந்தியாவின் புனேவில் பேஷ்வா நிர்வாகத்தின் போது மராட்டிய பேரரசின் செல்வாக்கு மிக்க அமைச்சராகவும், அரசியல்வாதியாகவும் இருந்தார். இவரை ஐரோப்பியர்கள் மாராட்டிய மாக்கியவெல்லி என்று அழைத்ததாக வரலாற்றாசிரியர் *ஜேம்ஸ் கிராண்ட் டஃப்* கூறுகிறார்.  

## ஆரம்ப கால வாழ்க்கை
இவர் 1742 இல் சதாராவில் ஒரு சித்பவன் பிராமண குடும்பத்தில் பிறந்தார். இவருக்கு 'நானா' என்று செல்லப்பெயர் சூட்டப்பட்டது. இவரது தாத்தா பாலாஜி மகாத்ஜி பானு முதல் பேஷ்வா பாலாஜி விஸ்வநாத் பட் அந்நாட்களில் சிறீவர்தனுக்கு அருகிலுள்ள வேலாசு என்ற கிராமத்திலிருந்து குடிபெயர்ந்தார். பட்களும், பானு குடும்பமும் நல்ல உறவுகளைக் கொண்டிருந்தன. அவர்களுக்கு இடையே ஒரு நல்ல நட்பு இருந்தது. இரண்டு குடும்பங்களும் முறையே வேலாசு மற்றும் சிறீவர்தன் நகரங்களின் 'மகாஜன்' அல்லது கிராமத் தலைமை பதவிகளைப் பெற்றன. பாலாஜி மகாத்ஜி ஒருமுறை முகலாயர்களின் கொலைகார சதித்திட்டத்திலிருந்து பேஷ்வாவைக் காப்பாற்றியிருந்தார். எனவே பேஷ்வா சாகுஜி பானு மீது பட்னாவிசு (அஷ்டபிரதானில் ஒருவர்) என்ற பட்டத்தை வழங்க பரிந்துரைத்தார். பின்னர், பேஷ்வா உண்மையான மாநிலத் தலைவரானபோது, தனது ஆட்சியின் போது மராட்டிய சாம்ராச்சியத்திற்கான நிர்வாகம் மற்றும் நிதி ஆகியவற்றின் முக்கிய இலாகாக்களை வைத்திருந்த பிரதான அமைச்சரானார்.  

இவர், பாலாஜி மகாத்ஜி பானுவின் பேரன் ஆவார். மேலும் இவரது தாத்தாவின் பெயரை மரபுப்படி வைத்திருந்தார். பேஷ்வா இவரை தனது குடும்ப உறுப்பினர் போலவே நடத்தினார். இவரது மகன்களான விஸ்வாஸ்ராவ், மாதவராவ், நாராயணராவ் ஆகியோருக்கு கல்வியிலும், இராஜதந்திர பயிற்சியின் அதே வசதிகளையும் வழங்கினார்.  

## பேஷ்வா நிர்வாகம்

1761 ஆம் ஆண்டில், இவர் மூன்றாம் பானிபட் போரிலிருந்து புனேவுக்குத் தப்பிச் சென்றார். பின்னர், மராட்டிய கூட்டமைப்பின் விவகாரங்களை வழிநடத்தும் ஒரு முன்னணி நபராக ஆனார். இருப்பினும் இவர் ஒருபோதும் ஒரு சிப்பாய் அல்ல. அது ஒரு அரசியல் உறுதியற்ற காலமாக இருந்தது. உள்நாட்டு பிளவு மற்றும் பிரித்தானிய கிழக்கிந்திய நிறுவனத்தின் வளர்ந்து வரும் சக்திக்கு மத்தியில் மராத்தா கூட்டமைப்பை ஒன்றாக வைத்திருப்பதில் இவர் முக்கியப் பங்கு வகித்தார்.  

இவரது நிர்வாக, இராஜதந்திர மற்றும் நிதித் திறன்கள் மராட்டிய சாம்ராச்சிய்த்திற்கு செழிப்பைக் கொடுத்தன. மேலும் இவர் வெளிவிவகாரங்களை நிர்வகிப்பது மராட்டிய பேரரசை பிரித்தானிய கிழக்கிந்திய நிறுவனத்தின் உந்துதலிலிருந்து விலக்கி வைத்தது. ஐதராபாத்தின் நிஜாம், ஐதர் அலி, மைசூரின் திப்பு சுல்தான் மற்றும் ஆங்கில இராணுவத்திற்கு எதிராக மராட்டிய படைகள் வென்ற பல்வேறு போர்களில் இவர் தனது சிறந்த போர் திறன்களை வெளிப்படுத்தினார்.  

1773 இல் பேஷ்வா நாராயணராவ் படுகொலை செய்யப்பட்ட பின்னர், இவர் பார்பாய் அரசப் பிரதிநிதி என்று அழைக்கப்படும் பன்னிரண்டு உறுப்பினர்களைக் கொண்ட ஆட்சிக்குழுவின் உதவியுடன் மாநில விவகாரங்களை நிர்வகித்தார்.  

## மெனாவலி அரண்மனை
சதாரா மாவட்டம் வாய் அருகே மெனாவாலி .]]  

## பிரபலமான கலாச்சாரத்தில்

- 1994 ஆம் ஆண்டு இந்தித் தொலைக்காட்சித் தொடரான *தி கிரேட் மராத்தாவில்*, நானாவின் கதாபாத்திரம் ஹரியோம் பராஷரால் சித்தரிக்கப்பட்டது.
# நியோபியம்-ஜெர்மானியம்

நியோபியம் **-ஜெர்மானியம்** (**Nb<sub>3</sub>Ge**) என்பது நியோபியம் (Nb) மற்றும் ஜெர்மானியம் (Ge) ஆகியவற்றின் இடைநிலை வேதிச் சேர்மம் ஆகும். இது A15 கட்ட கட்டமைப்பைக் கொண்டுள்ளது.  

இது 23.2 K என்ற நிலைமாறு வெப்பநிலையுடன் கூடிய ஒரு மீக்கடத்துதிறன் கொண்ட கடத்தி ஆகும்.  

4.2 கெல்வின் வெப்பநிலையில் 37 டெஸ்லாக்களுக்கு மேலான உயர் நிலைமாறு களங்களில் (உயர் காந்தப்புல அடர்த்தி கொண்ட களங்கள்) சிதறிய படலங்களைக் கொண்டிருப்பதைக் காண முடிகிறது.  

## வரலாறு
1973 ஆம் ஆண்டில் Nb<sub>3</sub>Ge ஒரு மீக்கடத்தியாக கண்டுபிடிக்கப்பட்டது மற்றும் 13 ஆண்டுகளாக (1986 ஆம் ஆண்டில் குப்ரேட் மீக்கடத்திகளைக் கண்டுபிடிக்கும் வரை) இது மிக உயர்ந்த நிலைமாறு வெப்பநிலையைக் கொண்ட சாதனையைப் பெற்றது.  

நியோபியம்-டின் அல்லது நியோபியம்-டைட்டானியம் போன்ற மீக்கடத்தும் கண்ணாடிகளின் பயன்பாடுகளுக்கு இது பரவலாக பயன்படுத்தப்படவில்லை.  

## தொடர்புடைய உலோகக்கலவைகள்
நியோபியம்-ஜெர்மானியம்-அலுமினியம் சுமார் 10 டெஸ்லாக்களின் மேல் முக்கியமான புலத்தைக் கொண்டுள்ளது.
# சங்கமம் அறக்கட்டளை

சிவகங்கை மாவட்டம் மானாமதுரையில் இயங்கி வரும் மிகப் பழமைவாய்ந்த பள்ளியான "ஒக்கூர் வெள்ளையன் செட்டியார் மேல்நிலைப்பள்ளி"யின் முன்னாள் மாணவர்கள் சார்பில் நடத்தப்படும் அமைப்பு "**சங்கமம் அறக்கட்டளை**" ஆகும்.  

2014ஆம் ஆண்டு மகாகவி சுப்பிரமணிய பாரதியாரின் பிறந்தநாளான டிசம்பர் 11ஆம் நாள் அன்று அரசு பதிவு செய்யப்பட்டு செவ்வனே இயங்கி வருகிறது. இருநூறுக்கும் மேற்பட்டோர் இதன் உறுப்பினராய் இருந்து வருகின்றனர்.  

இப்பள்ளியின் மாணவ மாணவிகளின் கல்வி, விளையாட்டு மற்றும் பிற திறன்களுக்கு ஊக்கம் அளிக்கும் நோக்கில் பொது விழாக்களில் பரிசு மற்றும் சான்றிதழ் வழங்கி அவர்கள் மேலும் உயர்ந்திட சங்கமம் அறக்கட்டளையானது திறம்பட செயல்பட்டு வருகிறது.  

2022 ஆகஸ்ட் 20 அன்று சங்கமம் அறக்கட்டளையின் சார்பாக ஒ.வெ.செ பள்ளி வளாகத்தில் பள்ளியின் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.  

## பிற இணைப்புகள்
சங்கமம் அறக்கட்டளை - https://sangamamarakkattalai.godaddysites.com/  

## மேற்கோள்
# சிறப்பு எல்லைப்புறப் படை



**சிறப்பு எல்லைப்புறப் படை** (**Special Frontier Force (SFF)** இந்திய அரசின் உள்துறை அமைச்சகத்தின் கீழ் இயங்கும் வெளிநாட்டு உளவுப் பிரிவான ஆராய்ச்சி மற்றும் பகுப்பாய்வு அமைப்பின் கீழ் செயல்படும் துணைநிலை இராணுவப் படையாகும். இது இந்திய சீனப் போருக்குப் பின்னர் 14 நவம்பர் 1962-இல் இமயமலையில் உள்ள இந்திய எல்லைகளை, சீனர்கள் மற்றும் பாகிஸ்தானியர்களின் பார்வையிலிருந்து கண்காணிப்பதற்கான அமைக்கப்பட்ட சிறப்பு எல்லைப் படையாகும். இப்படையில் 5,000 வீரர்கள் கொண்டுள்ளனர்.  

இந்திய அமைச்சரவை செயலகத்தின் பாதுகாப்பு இயக்குநரின் கீழ், 5,000 வீரர்கள் கொண்ட இப்படையின் தலைமை இன்ஸ்பெக்டர் ஜெனரலாக இந்திய இராணுவத்தின் மேஜர் ஜெனரல் இருப்பார். இப்படையின் செயல்பாடுகள் குறித்து இவர் இந்தியப் பிரதமருக்கு மட்டும் அறிக்கை அளிப்பார். இதன் தலைமையிடம் உத்தராகண்ட் மாநிலத்தின் டேராடூன் மாவடடத்தில் உள்ள சக்ராதா எனுமிடத்தில் உள்ளது.  

இந்த சிறப்பு எல்லைப்புற படை வீரர்கள் இந்திய எல்லைபுறங்களில் குறிப்பாக இமயமலைப் பகுதிகளில், சீனா மற்றும் பாகிஸ்தான் எல்லைகளில் உளவுப் பணிகள் மேற்கொள்வதில் கைதேர்ந்தவர்கள். இப்படையின் அனைத்து வீரர்ககளும் இமயமலை பகுதியில் வாழும் திபெத்தியர்கள் மற்றும் கோர்க்காக்கள் ஆவர். இவர்களது முகம் மற்றும் உடலமைப்பு சீனர்கள் போன்று இருப்பதால் திபெத் மற்றும் லடாக் போன்ற பகுதிகளில் இப்படை வீர்ர்களால் இராணுவ உளவுப் பணிகளில் ஈடுபட வசதியாக உள்ளது.  

சிறப்பு எல்லைப்புற படை இதுவரை வங்காளதேச விடுதலைப் போர், புளூஸ்டார் நடவடிக்கை காக்டஸ் நடவடிக்கை, பவன் நடவடிக்கை, கார்கில் போர், ரட்சக் நடவடிக்கை மற்றும் 2020 இந்திய-சீனா எல்லை மோதல்களில் ஈடுபட்டுள்ளது.
# ஆர்வி ஆலதர்


**ஆர்வி சேம்சு ஆலதர்** (Harvey James Alter, பிறப்பு செப்டம்பர் 12, 1935) ஓர் அமெரிக்க மருத்துவ ஆய்வாளர். இவர் தீநுண்மி நோயியல் வல்லுநர். கல்லீரல் அழற்சி சி வகை தீநுண்மியை (hepatitis C virus) கண்டுபிடிக்க வழிவகுத்தமைக்காக பெரிதும் அறியப்படுகின்றார். ஆலதர் அமெரிக்காவின் நலத்துறைக் கழகங்களின் (NIH) வாரன் கிராண்டு மாகுனூசன் மருத்துவ நடுவத்தில் (Warren Grant Magnuson Clinical Center) இரத்தம் செலுத்தும் துறையில் தொற்றுநோய்ப் பிரிவில் இணை இயக்குநராக உள்ளார். 1970-களின் நடுப்பகுதியில் இவர் செய்த ஆய்வுகளில் இருந்து அறிந்தவற்றுள் ஒன்று பெரும்பாலான இரத்தஞ்செலுத்தியபின் ஏற்படும் கல்லீரல் அழற்சிகள் கல்லீரல் அழற்சி வகை ஏ (hepatitis A) அல்லது கல்லீரல் அழற்சி வகை பி (hepatitis B) பிரிவைச் சார்ந்தவையல்ல எனக் காட்டினார். ஆலதரும் எடுவேர்டு தாபோர் (Edward Tabor) என்பாரும் சிம்பன்சிகளில் செய்த இரத்தஞ்செலுத்தலில் புதிய வகை கல்லீரல் அழற்சியூட்டும் தீநுண்மி இருப்பதைக் கண்டுபிடித்தனர். இதன் நீட்சியாக 1988 இல் புதிய வகை கல்லீரல் அழற்சியூட்டும் தீநுண்மி வகை சி (hepatitis C virus) என்பதுக் கண்டுபிடிக்கப்பட்டது  

## இளமை வாழ்க்கையும் கல்வியும்
ஆலதர் அமெரிக்காவில் நியூயார்க்கு நகரத்தில் ஒரு யூதக் குடும்பத்தில் பிறந்தார். உள்ள உரோச்செசுட்டர் பல்கலைக்கழகத்தில் படித்து 1956 இல் கலைத்துறை இளங்கலைப் பட்டம் பெற்றார். அதே பல்கலைக்கழகத்தில் 1960 இல் மருத்துவப் பட்டம் பெற்றார். மேற்பட்டப் படிப்பிற்கும், பயிற்சிக்கும் திசம்பர் 1961 முதல் சூன் 1964 வரை மாரிலாந்து மாநிலத்தில் பெத்தெசுடா என்னும் இடத்தில் உள்ள அமெரிக்க நலத்துறைக் கழகங்கள் நிறுவனத்தில் இருந்தார். பின்னர் ஓராண்டு வாசிங்டன் பல்கலைக்கழக மருத்துவமனையில் சூலை 1964 முதல் சூன் 1965 வரை அகமருத்துவப் பயிற்சி பெற்றார். கொலம்பியா மாவட்டத்தின் வாசிங்கிடனில் உள்ள சியார்ச்சு வாசிங்கிடன் பல்கலைக்கழகத்தில் இரத்தவியல் (hematology) சிறப்பாளராக சூலை 1965 முதல் சூன் 1966 வரை பணியாற்றினார்.
# லாக்ஹார்ட் தேயிலை அருங்காட்சியகம்


**லாகார்ட் தேயிலை அருங்காட்சியகம்** (*Lockhart Tea Museum*) என்பது தென்னிந்திய மாநிலமான கேரளத்தின், மூணாரில் அமைந்துள்ள அருங்காட்சிகம் ஆகும். இந்த அருங்காட்சியகம் அமைந்துள்ள கட்டடமானது 1936 ஆம் ஆண்டில் கட்டப்பட்டது. இது மீனாரில் இருந்து தேக்கடி சாலையில் தொலைவில் அமைந்துள்ளது. இந்த அருங்காட்சியகம் 22 ஜனவரி 2014 ஆம் தேதியன்று பொதுமக்களுக்காக திறக்கப்பட்டது.  

இந்த அருங்காட்சியகம் லாக்ஹார்ட் தேயிலைத் தோட்டத்தின் ஒரு பகுதியாகும். இது 1879 ஆம் ஆண்டில் பரோன் ஜான் வான் ரோசன்பெர்க் மற்றும் அவரது மகன் பரோன் ஜார்ஜ் ஓட்டோ வான் ரோசன்பெர்க் ஆகியோரால் நிறுவப்பட்ட, மூணாரின் ஆரம்பகால தேயிலைத் தோட்டங்களில் ஒன்றாகும். துவக்கத்தில் அவர்கள் சின்கொய்னாவையும் பின்னர் காபியையும், பின்னர் தேயிலையையும் நட்டனர்.  

லாக்ஹார்ட் தேயிலை தொழிற்சாலை ஆண்டுதோறும் சுமார் 20 மில்லியன் கிலோகிராம் தேயிலையை உற்பத்தி செய்கிறது இது தென்னிந்தியாவின் மிகப்பெரிய தேயிலை சாகுபடிசெய்யும் நிறுவனமான ஹாரிசன்ஸ் மலையாளம் லிமிடெட் நிறுவனத்திற்கு சொந்தமானது . தொழிற்சாலையின் வேலை நேரங்களில் பொதுமக்கள் அருங்காட்சியகத்தைப் பார்வையிட அனுமதிக்கப்படுகின்றனர். பார்வையாளர்கள் தேயிலையை பல்வேறு நிலைகளில் பதப்படுத்துவதை கவனிக்க வாய்ப்பளிக்கின்றனர். மூந்தைய காலத்தில் தேயிலை உற்பத்தி குறித்த ஒளிப்படங்கள், அக்காலத்திய இயந்திரங்கள் போன்றவை இந்த அருங்காட்சியகத்தில் உள்ளன.  

இந்த தொழிற்சாலையும் அருங்காட்சியகமும் தென்னிந்தியாவின் மிக உயர்ந்த சிகரங்களில் ஒன்றான சொக்கர்முடியின் சரிவுகளில் அமைந்துள்ளது. இதிலிருந்து லாக்ஹார்ட் பள்ளத்தாக்கு முழுவதையும் காணலாம்.
# சார்லசு எம். ரைசு


**சார்லசு எம். ரைசு** (Charles M. Rice பிறப்பு: ஆகத்து 25, 1952) என்பவர் அமெரிக்காவினைச் சார்ந்த தீநுண்மி அறிஞர். இவர் 2020 ஆம் ஆண்டிற்கான மருத்துவ நோபல் பரிசு பெற்ற அறிவியலாளர்கள் மூவரில் ஒருவர். இவரின் முக்கிய ஆராய்ச்சி கல்லீரல் அழற்சி தீநுண்மி சி குறித்ததாகும் . இவர் இராக்ஃபெல்லர் பல்கலைக்கழகத்தில் தீநுண்மத் துறையின் பேராசிரியராக உள்ளார்.  

ரைசு அமெரிக்காவின் அறிவியல் மேம்பாட்டிற்கான அமைப்பின் உறுப்பினராகவும், தேசிய அறிவியல் கழகத்தின் உறுப்பினராகவும் உள்ளார். இவர் அமெரிக்காவின் தீநுண்ம சங்கத்தின் தலைவராக 2002 முதல் 2003 வரை செயலாற்றியுள்ளார். இவர் 2016 ஆம் ஆண்டு இலாசுக்கர்-டீபேக்கி மருத்துவ மருத்துவ ஆராய்ச்சி விருதினை இரால்வு எஃப்.டபிள்யூ பார்டென்ச்லேகர் மற்றும் மைக்கேல் ஜே. சோபியா ஆகியோருடன் இணைந்து பெற்றார். தற்பொழுது ரைசிற்கு, மைக்கேல் ஆட்டன் மற்றும் ஆர்வி ஆலதருடன் 2020ஆம் ஆண்டிற்கான மருத்துவத்திற்கான நோபல் பரிசு, கல்லீரல் தீநுண்மி கண்டுபிடிப்பிற்காக வழங்கப்பட்டுள்ளது.  

## கல்வி மற்றும் தொழில்
ரைசு 1974 இல் தேவிசின் கலிபோர்னியா பல்கலைக்கழகத்தில் விலங்கியல் துறையில் பி.எஸ் பட்டம் பெற்றார். 1981 ஆம் ஆண்டில், கலிபோர்னியா இன்ஸ்டிடியூட் ஆப் டெக்னாலஜியிலிருந்து உயிர் வேதியியலில் முனைவர் பட்டம் பெற்றார். அங்கு இவர் ஜேம்ஸ் ஸ்ட்ராசின் ஆய்வகத்தில் ஆர்.என்.ஏ தீநுண்மிகள் குறித்துப் படித்தார். முனைவர் பட்டமேல் ஆராய்ச்சிக்காக அவர் நான்கு ஆண்டுகள் கால்டெக்கில் இருந்தார். முனைவர் பட்ட மேல் ஆய்விற்குப்பின் 1986ல் ரைசு வாசிங்டன் பல்கலைக்கழக மருத்துவ பள்ளியில் உதவி பேராசிரியராகப் பணியாற்றினார். இங்கு 2001 வரை உதவிப் பேராசிரியராக பணியாற்றி, பின்னர் பேராசிரியராகப் பதவி உயர்வு பெற்றார்.  

ரைசு 2001 முதல் இராக்ஃபெல்லர் பல்கலைக்கழகத்தில் மாரிசு ஆர். மற்றும் கொரின் பி. கிரீன்பெர்கு பேராசிரியராக இருந்து வருகிறார். மேலும் வாசிங்டன் பல்கலைக்கழக மருத்துவப் பள்ளி மற்றும் கார்னெல் பல்கலைக்கழகத்தில் இணைப் பேராசிரியராகவும் உள்ளார். இவர் அமெரிக்க உணவு மற்றும் மருந்து நிர்வாகம், தேசிய சுகாதார நிறுவனங்கள், உலக சுகாதார அமைப்புகளின்<nowiki/> குழுக்களில் பணியாற்றியுள்ளார்.  
- 2016 இலாசுக்கர் விருது
- 2020 மருத்துவம் அல்லது உடலியங்கியலுக்கான நோபல் பரிசு
# கல்லீரல் அழற்சி தீநுண்மி சி



**கல்லீரல் அழற்சித் தீநுண்மி சி** (எப்பாட்டிட்டிசு சி (hepatitis C virus, HCV)) என்பது மிகச் சிறிய (55–65 நானோமீட்டர்) அளவுள்ள, படலம் சூழ்ந்த, நேரடி நேர்மாற்றமடையவல்ல ஒற்றை இழை ஆர்.என்.ஏ வகை பிளேவிவிரிடீ (பிளேவி தீநுண்மிக் குடும்ப) தீநுண்மி. இத் தீநுண்மி மாந்தர்களில் கல்லீரல் அழற்சி வகை சி என்னும் இரத்த நோயையும் கல்லீரல் புற்றுநோயையையும் இலிம்போமா போன்ற நோய்களை உண்டாக்குகின்றது.  

## கட்டமைப்பு

கல்லீரல் அழற்சித் தீநுண்மி சி 55-65 நானோமீட்டர் விட்டமுள்ள நுண்துகள். இதனை கொழுப்புப்புரத (lipid) சூழ்ந்திருக்கும். E1, E2 என்னும் இரண்டு தீநுண்மிசூழ் கிளைக்கோப்புரதப் படலஙள் கொழுப்புரதப் படலத்துள் புதைந்துள்ளன They take part in viral attachment and entry into the cell. Within the envelope is an icosahedral core that is 33 to 40&nbsp;nm in diameter. Inside the core is the RNA material of the virus.  

## அடிக்குறிப்புகளும் மேற்கோள்களும்
# சர்தார் வல்லபாய் படேல் காவல் துறை அருங்காட்சியகம்



**சர்தார் வல்லபாய் படேல் காவல் துறை அருங்காட்சியகம்** (*Sardar Vallabhbhai Patel Police Museum*) என்பது இந்தியாவில் காவல் துறையின் வரலாறு மற்றும் வளர்ச்சி சுவடுகளுக்காக அமைக்கபட்ட ஒரு அருங்காட்சியகமாகும் . இது தென்னிந்திய மாநிலமான, கேரளத்தின், கொல்லத்தில், கொல்லம் சந்திப்பு தொடருந்து நிலையத்திற்கு எதிரே அமைந்துள்ளது. இந்த அருங்காட்சியகத்துக்கு வழக்கறிஞரும் அரசியல்வாதியான வல்லபாய் பட்டேல் பெயரிடப்பட்டுள்ளது.  

## அம்சங்கள்
இந்த அருங்காட்சியகம் 2000 ஆண்டில் திறக்கப்பட்டது. இங்கு துப்பாக்கிகள், தோட்டாக்கள், இயந்திரங்கள் மற்றும் பன்முகத்தன்மை வாய்ந்த பிற ஆயுதங்கள் உள்ளிட்ட 18 மற்றும் 19 ஆம் நூற்றாண்டுகளின் ஆயுதங்கள் மற்றும் வெடிமருந்துகள் போன்றவை காட்சிப்படுத்தபட்டுள்ளன. மேலும் இந்த அருங்காட்சியகத்தில் மரபணு சோதனைகள், மனித எலும்புகள், கைரேகைகள், காவல்துறை நாய்களின் ஒளிப்படங்கள், வெவ்வேறு காவல்துறை அணிகளின் காவலர்களுக்கு வழங்கப்பட்ட பலவிதமான பதக்கங்கள் பற்றிய தகவல்கள் விளக்கப்படங்கள் போன்றவை உள்ளன. 1.1 டன் எடையில் காவலர் திரு. சந்தோஷ் அவர்களால் கற்காரையால் உருவாக்கபட்ட வல்லபாய் படேலின் சிலை 2005 சனவரி அன்று திறக்கப்பட்டது.  

## அமைவிடம்

- கொல்லம் சந்திப்பு தொடருந்து நிலையம் -
- அந்தமுக்கம் நகர பேருந்து நிலையம் -
- கொல்லம் கே.மா.சா.போ.கழக பேருந்து நிலையம் -
- கொல்லம் துறைமுகம் -
- கொல்லம் கடற்கரை -
- ஆசிரம மைதானம் -

## படக்காட்சியகம்